**Z Á P I S N I C A**

**z 9. zasadnutia Obecného zastupiteľstva v Černíku, ktoré sa konalo dňa 11.decembra 2015 o 18.00 hodine v zasadačke obecného úradu v Černíku**

Dnešné zasadnutie OZ bolo zvolané pozvánkou starostu obce v zmysle zákona

 č. 369/1990 Zb., § 12, ods. 1 v znení neskorších zmien a doplnkov.

**1.Otvorenie**

     Rokovanie dnešného zasadnutia otvoril a viedol starosta obce, Ľudovít Kuťka, ktorý na začiatku privítal poslancov OZ i ostatných prítomných občanov. Starosta obce skonštatoval, že je prítomných 6 poslancov OZ, čo znamená, že dnešné zasadnutie OZ je uznášania schopné.

Prečítal návrh programu zasadnutia OZ, vyzval poslancov na ďalšie doplnenie programu.

K návrhu programu dnešného rokovania neboli prednesené žiadne návrhy na jeho doplnenie a poslanci OZ schválili program v zmysle pozvánky.

***Uznesenie číslo IX/1/11122015***

Obecné zastupiteľstvo v Černíku

**- schvaľuje**

 program 9. Zasadnutia obecného zastupiteľstva podľa pozvánky.

/Hlasovanie poslancov OZ Černík:

Počet poslancov: 7

Počet prítomných poslancov: 6

Za: 6

Proti:0

Zdržal sa:0

Nehlasoval:0

 **2. Určenie zapisovateľa a overovateľov zápisnice**

Za zapisovateľku zápisnice z dnešného zasadnutia starosta obce určil pracovníčku Obecného úradu, Katarínu Rajčanovú.

 Za overovateľov zápisnice určil starosta obce poslancov OZ:

Ľubica Hačková a Peter Kozár

**3.** **Voľba návrhovej komisie**

Starosta obce podal návrh na zloženie návrhovej komisie. Poslanci na podnet starostu hlasovali a s počtom hlasov 6, jednomyseľne schválili návrhovú komisiu v tomto zložení:

Predseda: Milan Vašek

Členovia: Peter Čurgali

**4. Kontrola uznesenia z 8. zasadania OZ**

Kontrolu uznesenia prečítala pani Rajčanová, poslanci OZ konštatovali, že uznesenie je splnené.

**Uznesenie číslo IX/2/11122015**

**Ku kontrole uznesenia z 8.zasadania OZ**

Obecné zastupiteľstvo v Černíku

- k o n š t a t u j e, že

Uznesenie z 8. Zasadnutia obecného zastupiteľstva v Černíku sú splnené.

**5. Správa o činnosti za rok 2015**

Správa o činnosti predniesol starosta obce:

„V tomto bode by som chcel zhrnúť tie najdôležitejšie aktivity a činnosti, ktoré sa udiali v tomto roku.

Na 1. zasadnutí obecného zastupiteľstva som vo svojom príhovore zdôraznil, že ak chceme napredovať, budeme musieť získať finančné prostriedky z iných zdrojov, ale aj **prijímanie správnych rozhodnutí, bude to najdôležitejšie**. Hneď na 2. Zasadnutí OZ sme riešili realizáciu možnej výstavby spoločných zariadení v rámci pozemkových úprav. Tu sme stanovili priority, ktoré by boli riešené. Jednalo sa o budovanie poľných ciest, výsadbu zelene, protipovodňové opatrenia – všetko v extraviláne obce, kde realizáciu cez výzvy mal zabezpečovať Okresný úrad, cez svoje pozemkové odbory.

Na tom istom zasadnutí OZ bol odsúhlasený vstup a zaradenie obce Černík do MAS Mikroregión CEDRON. Neskôr bol tento mikroregión rozšírený o ďalšie obce a bol zmenený názov na „ CEDRON NITRAVA“. Spolu tvoríme územie 18-tich obcí a jedno mesto-Šurany. Práve z tohto mikroregiónu bude možné uchádzať sa o nenávratné finančné prostriedky na rozvoj regiónu – t.j. obce ale aj podnikateľská sféra. Do konca roka sa tu vytvorilo nové vedenie. Bola odsúhlasené stratégia, sídlo je v Poľnom Kesove.

Na ďalších zastupiteľstvách som poslancov OZ informoval o pripravovaných výzvach a možnosti zapojiť obec do týchto výziev. Nasledovali pracovné porady, kde sme s poslancami riešili bližšie podrobnosti k jednotlivým výzvam. Nie vždy všetci poslanci súhlasili so zapojením obce do týchto výziev, boli obavy z nákladov na prípravu, projekty, výšky spoluúčasti, prípravy žiadosti a iné. **Nakoniec všetci poslanci OZ súhlasili, aby sa naša obec uchádzala o grandy z fondov EU, alebo zo zdrojov štátneho rozpočtu na nasledovné projekty:**

1**/ Výstavba multifunkčného ihriska** - Tu sme dali spracovať projektovú dokumentáciu, bolo vybavené stavebné povolenie, zrealizovali sa terénne úpravy potrebné pre posunutie futbalového ihriska. Jednalo sa o ihrisko s umelým povrchom s mantinelmi, oplotením, osvetlením o rozmeroch 33 x 18 m. Tu sme žiadali čiastku 40 000 €. Dnes môžeme konštatovať, že **tejto žiadosti nám nebolo vyhovené**.

**2/ Budovanie digitálneho kamerového systému** – Tu bolo vyhlásená výzva z PRV – nevyčerpané finančné prostriedky z programového obdobia 2007-2013. Obec sa do tejto výzvy zapojila, kde celkové výdavky na projekt boli 93 252 €. **Boli sme úspešní a získali sme dotáciu vo výške 77 710 €.** Zbytok nákladov bude preplatený vrátením časti DPH a zmluvou s dodávateľom. Spoluúčasť obce v tomto projekte bude nulová.

3/ **Výstavba poľnej cesty v rámci pozemkových úprav**

V tomto prípade bola vyhlásená výzva z PRV – už pre nové programové obdobie 2014-2020. Obce, v ktorých boli ukončené pozemkové úpravy, mohli podávať žiadosti o dotáciu na vybudovanie spoločných zariadení.

Túto činnosť doteraz vždy zabezpečoval okresný úrad cez svoje odbory, no teraz rozhodli, že žiadosti môžu podávať obce. Bolo to také zvláštne, že chceme budovať poľnú cestu a v obci chodníky a komunikácie nie sú v najlepšom stave. Keďže v tejto výzve bolo 100%-tné financovanie z fondov EU a obec to prakticky nebude nič stáť, nebolo čo zvažovať. V požadovanom termíne sme dali spracovať projektovú dokumentáciu na rekonštrukciu a výstavbu poľnej cesty od konca Urbanovej ulice po kmeťovské vinohrady. Na stavbu bolo vydané stavebné povolenie a výber dodávateľa. **Celkové náklady na vybudovanie budú 194 000 €. Žiadosti na túto výzvu riadiaci orgán zatiaľ nevyhodnotil**.

4/ Ďalej sme sa zapojili do projektu **Odstraňovanie nelegálnych skládok**. Jednalo sa o divoké skládky: lesopark, za posilňovňou, bývalé PD. **Požadovaná výška bola 98 000€.** Obec by mala 5%-tnú účasť oprávnených nákladov. Vyhovené bolo asi 50% obciam, **tu sme boli neúspešní.**

Okrem týchto skládok obec požiadala aj na **odstránenie divokej skládky na horizonte** pri Hornom háji, Skládka sa nachádzala v priestore bývalého družstevného hajlochu, kde sa nachádzal stavebný odpad, hlavne pozostatky betónových stĺpikov z vinohradov. **V tomto projekte sme bolí úspešní. Obdržali sme dotáciu so SAŽP vo výške 5 000€.** Celá skládka bola odstránená. Pozemok, ktorý je vo vlastníctve obce je teraz vyčistený a iniciatívny občan tu na vlastné náklady zrealizoval výhľadňu. Tento priestor ponúka panoramatický výhľad na široké okolie. Keďže tento pozemok sa nachádza v blízkosti plánovanej cyklotrasy, v budúcnosti sa tu plánuje vysadiť zeleň, postaviť altánok, vytvoriť priestor na opekanie.

5/ **Rekonštrukcia verejného osvetlenia**

Túto výzvu vyhlásilo MH SR. Projekty budú prefinancované z nevyčerpaných finančných prostriedkov z programového obdobia 2007-2013. Bola spracovaná svetelno-technická štúdia, ktorá preukázala opodstatnenosť rekonštrukcie. Svetelné body mali byť umiestnené na každom stĺpe. S týmto však nesúhlasili elektrárne, čo predĺžilo schvaľovací proces, ako aj podávanie žiadosti. Nakoniec sa nám podarilo získať súhlasné stanovisko a žiadosť bola podaná v stanovenom termíne. Súčasne prebiehalo výberové konanie na dodávateľa. Najvýhodnejšiu ponuku zastala spoločnosť SAF Montech, s.r.o. so sídlom Sedlice 33 okres Prešov, **v celkovej výške 164 890 €.**

Táto ponuka bola o 44 200€ nižšia, ako spoločnosť, ktorá sa umiestnila na 2.mieste. V tejto cene sa mala realizovať demontáž celého pôvodného osvetlenia, vrátane vodičov a rozvádzačov a následne montáž nových led svietidiel na každom stĺpe, s novým káblovým vedením, riadiacou jednotkou a novými rozvádzačmi. Všetky súvisiace práce, dodávka, ale aj finančné operácie museli byť ukončené do **31.12.2015**. MH SR sa snažilo peniaze rozdeliť, pretože nevyčerpané FP prepadnú v prospech EU. I napriek tomu im dlho trvalo vyhodnotenie žiadostí**. Naša obec dostala 7.12.2015 mailom vyrozumenie o pridelení dotácie vo výške 144 678 €.** Ministerstvo však upozornilo, že peniaze prevedie až po zrealizovaní celého diela, odovzdaní a dopredu ho musíme zaplatiť /zobrať úver/. Ďalšou podmienkou bola kontrola verejného obstarávania. V prípade zistenia nedostatkov by dotácia bola krátená, alebo dokonca úplne zrušená. Aj toto však nebolo všetko. Spoluúčasť obce tu pôvodne mala byť vo výške 5% oprávnených nákladov, čo predstavovalo 8 244 €. Ministerstvo však malo stanovené limity na komponenty a prácu o čom nikto nevedel. Úspešným dodávateľom neuznali všetky výdavky. Tu sme boli zaskočení, veď neoprávnené a nepreplatené výdavky by dosiahli sumu takmer **65 300 €.** To by musela zaplatiť obec. Po preštudovaní dokumentov som bol zaskočený a v rozpakoch, povedal starosta. Príprava a celá koordinácia tohto projektu si vyžiadala nemalé úsilie celého úradu a nakoniec je realizácia projektu ohrozená. Poslanci OZ v bode číslo 6 programu tohto zasadnutia budú celú záležitosť prerokovávať a mali by rozhodnúť o ďalšom postupe.

6/ **Energetické zhodnotenie obecných budov – Žiadosť o dotáciu vo výške 190 000 €** bola podaná na environmentálny fond v požadovanom termíne. Projekt rieši zateplenie obvodných plášťov a zateplenie najvyššieho poschodia, rekonštrukciu vykurovacieho systému a osvetlenie budov obecného úradu, školskej jedálne pri MŠ a posilňovne. Tu bola spracovaná požadovaná projektová dokumentácia a bolo vydané stavebné povolenie. **Túto žiadosť riadiaci orgán ešte nevyhodnotil.**

Poslednú žiadosť o dotáciu obec podala na Environmentálny fond na projekt Zhodnotenie biologicky rozložiteľného odpadu. V tomto projekte sme žiadali o zakúpenie mechanizmov: traktor, vlečku, drtičku a kompostovač pre občanov. V tejto žiadosti riadiaci orgán v čase konania tohto zastupiteľstva taktiež ešte nerozhodol.

7/ Okrem týchto projektov sme obdržali dotáciu:

2 900 € - na rekonštrukciu miestneho rozhlasu – realizácia prebehne v roku 2016

Ďalej bol vypracovaný projekt na rekonštrukciu a rozšírenie kultúrneho domu.

Zrekonštruovali sa vnútorné priestory domu smútku – obradnú miestnosť, toalety.

Príprava týchto projektov si vyžadovala veľké úsilie a zaťaženosť celého úradu.

Doteraz nikdy pred tým nebolo vyhlásených toľko výziev v jednom roku.

Veď celkom v roku 2015 bolo pripravených a podaných deväť projektov, v ktorých obec požadovala spolu dotáciu vo výške 896 120 Eur. Keďže všetky projekty ešte neboli vyhodnotené, úspešnosť budeme poznať až v prvom štvrťroku 2016.

Okrem príprav a realizácie uvedených akcií obec organizovala množstvo kultúrno spoločenských akcií. Správa o kultúrno - spoločenských akciách tvorí prílohu zápisnice.

**Uznesenie číslo IX/3/11122015**

**k Správe o činnosti za rok 2015**

Obecné zastupiteľstvo v Černíku

- berie na vedomie

Správu o činnosti za rok 2015

**6. Prerokovanie dotácie vo výške 144 678,07 Eur na rekonštrukciu verejného osvetlenia**

Starosta obce vlastne celý tento bol odprezentoval vo svojej správe o činnosti. Tu očakával od poslancov zaujatie stanoviska, ako pokračovať. Poslanci OZ sa ani nezamýšľali, aby obec začala rokovať s bankou o úvere na prefinancovanie projektu. Nakoniec sa dohodli, že neprijmú žiadne rozhodujúce uznesenie, z dôvodu, že ešte môže byť termín dokončenia z 31.12.2015 predĺžený a preto „Prerokovanie dotácie vo výške 144 678,07€ na rekonštrukciu verejného osvetlenia“ iba zobrali na vedomie.

Obecné zastupiteľstvo v Černíku

- berie na vedomie

Informáciu starostu obce ohľadne rekonštrukcie verejného osvetlenia

**7. Odsúhlasenie bytu číslo 1**

V časovej tiesni, ale aj skutočnosť, že o tento byt prejavil záujem iba jediný záujemca, bol pridelený byt číslo 1 pánovi Andrejovi Pernickému. Je to byt, v ktorý predtým užívala p. Andrea Kováčová. Nakoľko vo VZN o prideľovaní bytov je potrebné uznesenie OZ, je potrebné toto uznesie prijať.

**Uznesenie číslo IX/4/11122015**

**K odsúhlaseniu prenájmu bytu číslo 1**

Obecné zastupiteľstvo v Černíku

- s ch v a ľ u j e

Prenájom bytu č.1 v 6 bytovej jednotke na základe žiadosti v zmysle VZN č.1/2007 podľa § 3, odsek 4 zo dňa 27.7.2007 v prospech Andreja Pernického, bytom Černík 230 spätne od 1.8.2015.

Hlasovanie poslancov OZ Černík:

Počet poslancov:7

Počet prítomných poslancov:6

Za:6

Proti:0

Zdržal sa:0

Nehlasoval:0

**8. Schválenie termínov zasadnutí OZ pre rok 2016**

Na pracovnej porade sa poslanci OZ dohodli, že v roku 2016 sa uskutočnia riadne zasadnutia OZ v termínoch: 11. marca 2016, 10. júna 2016, 9. septembra 2016 a

9. decembra 2016

**Uznesenie číslo IX/5/11122015**

**K schváleniu termínov zasadnutí OZ pre rok 2016**

Obecné zastupiteľstvo v Černíku

- s c h v a ľ u j e

Termíny zasadnutia OZ pre rok 2016 nasledovne:

11. marca 2016

10.júna 2016

9.septembra 2016

9.decembra 2016

Hlasovanie poslancov OZ Černík:

Počet poslancov: 7

Počet prítomných poslancov:6

Za:6

Proti:0

Zdržal sa:0

Nehlasoval:0

**9. Prerokovanie žiadosti**

Pán Štefan Martiš doručil žiadosť OZ, v ktorom žiada o spoluprácu. Je vlastníkom nehnuteľnosti p.č.1997/2 o výmere 1259 m². Táto parcela prechádza cez cestu v Pálenickej ulici. Má záujem o vysporiadanie tohto pozemku, s tým, že žiada Obec o vypracovanie geometrického plánu, na ktorý on nemá finančné prostriedky a za vypracovanie geometrického plánu on daruje pozemok, ktorý je pod cestou,
Obci Černík. Táto žiadosť je priložená k zápisnici ako príloha.

**Uznesenie číslo IX/6/11122015**

**K prerokovaniu žiadostí**

Obecné zastupiteľstvo v Černíku

- s ú h l a s í

so žiadosťou p. Štefana Martiša, ktorá tvorí prílohu zápisnice.

Hlasovanie poslancov OZ Černík:

Počet poslancov: 7

Počet prítomných poslancov:6

Za:6

Proti:0

Zdržal sa:0

**10. Prerokovanie zámeru výmeny pozemku s p. Vladimírom Šebíkom**

Starosta obce informoval prítomných, že na miestnom ihrisku a pri Reštaurácii Černík nie sú vysporiadané pozemky podľa ich užívania a vlastníctva. Pán Vladimír Šebík, majiteľ reštaurácie, má vo vlastníctve pozemok parc.č.503/5, diel číslo 6 o výmere 4 m2, ktorý užíva obce. Obec má vo vlastníctve pozemok parc. číslo 503/1, diel číslo 2 o výmere 44 m2, ktorý užíva pán Vladimír Šebík. Pán Šebík na pozemku obce perc.č.503/10, diel číslo 4 o výmere 30m2 uložil dlažbu. Starosta obce rokoval o tejto situácii s pánom Šebíkom a dohodli sa, že túto situáciu by mohli riešiť zámennou zmluvou pozemkov a s ohľadom na náklady, ktoré mal p. Šebík. Zámena by sa uskutočnila podľa vypracovaného geometrického plánu. Poslanci OZ súhlasili, že náklady s prevodom nehnuteľnosti bude hradiť obec, z dôvodu, že pán Šebík mal oveľa väčšie náklady na zakúpenie a položenie dlažby, ktorá sa nachádza na parc. číslo 503/10. Poplatok za vklad do katastra bude hradiť obec.

**Uznesenie číslo IX/7/11122015**

**K prerokovaniu zámeru výmeny pozemkov s pánom Vladimírom Šebíkom**

Obecné zastupiteľstvo v Černíku

- s c h v a ľ u j e

Zámer výmeny pozemkov v zmysle zákona č.131/1991 Zb. o majetku obcí podľa § 9a, odsek 8e

Podľa geometrického plánu číslo 111/2015, ktorý vyhotovil Ing. Peter Moravčík,

medzi Vladimírom Šebíkom a Obcou Černík z dôvodu vyššieho záujmu obce.

Hlasovanie poslancov OZ Černík:

Počet poslancov:7

Počet prítomných poslancov:6

Za:6

Proti:0

Zdržal sa:0

Nehlasoval:0

**11. Schválenie komisie na ochranu verejného záujmu**

Táto komisia rieši majetkové pomery štatutárov, u nás konkrétne starostu obce, riaditeľku MŠ a hlavného kontrolóra. Schádza sa 1 x do roka v určenom termíne. Komisia musí byť zložená z poslancov - členov z každej politickej strany a 1 člen nezávislý. V našej obci poslanci kandidovali za SMER, KDH a nezávislí. Poslanci sa na porade dohodli, že členmi tejto komisie budú Hačková Ľubica za KDH, Michal Ondrišek za SMER a Milan Vašek ako nezávislý.

**Uznesenie číslo IX/8/11122015**

**K schváleniu komisie na ochranu verejného záujmu**

Obecné zastupiteľstvo v Černíku

- s c h v a ľ u j e

Komisiu na ochranu verejného záujmu v zložení:

Ľubica Hačková, Michal Ondrišek a Milan Vašek

Hlasovanie poslancov OZ Černík:

Počet poslancov:7

Počet prítomných poslancov:6

Za:6

Proti:0

Zdržal sa0:

**12. Prerokovanie vstupu obce Černík do obchodnej akciovej spoločnosti**

Starosta osobne informoval poslancov OZ o tejto záležitosti aj na pracovnej porade. Obec Komjatice, ktorá preberá zodpovednosť za prevádzkovanie ČOV navrhla, aby sa takáto spoločnosť vytvorila a následne prevádzkovala ČOV v zmysle požadovaných zákonov.

**Uznesenie číslo IX/9/11122015**

**K prerokovaniu vstupu obce Černík do obchodnej akciovej spoločnosti**

1/ Obecné zastupiteľstvo v Černíku

- s c h v a ľ u j e

Aby Obec Černík bola jedným zo zakladateľov obchodnej spoločnosti, a to spoločnosti: ČOV, s.r.o., so sídlom 941 06 Komjatice, Nádražná 97, spolu s obcami Mojzesovo, Veľký Kýr, Komjatice a Vinodol.

- s ú h l a s í

Aby v prípade potreby použil ako vklad do základného imania tejto spoločnosti nepeňažný vklad, a to:

a) nehnuteľnosti, ktorá sa nachádzajú v obci, v katastrálnom území ČERNÍK, ktoré sú evidované na Okresnom úrade Nové Zámky, katastrálny odbor t a k t o:

LIST VLASTNÍCTVA číslo 1038

prevádzkový objekt čist. odpad. vôd súpisné číslo 465 na parcelnom čísle 3387

čistiaca linka čist. odpad. vôd súpisné číslo 466 na parcelnom čísle 3388

ktoré patria podľa B 1 obci Černík v 914/10000 z celku

LIST VLASTNÍCTVA číslo 2665 parcely registra „C“

parcelné číslo 3386 - 5640 m2 - zastavané plochy a nádvoria,

parcelné číslo 3387 - 89 m2 - zastavané plochy a nádvoria,

parcelné číslo 3388 - 413 m2 - zastavané plochy a nádvoria

ktoré patria obci Černík, podľa B 1 v 914/10000 z celku, a ktorých hodnota bola určená v zmysle znaleckého posudku číslo 242/2015, zo dňa 20.11.2015, vyhotoveným Ing. Otom Pisoňom na hodnotu vo výške 267 000,--€ (slovom dvestošesťdesiatsedemtisíc eur), pričom hodnota podielu obce Černík je 24 403,80--€ a nepeňažný vklad sa započítava sumou 18 280,--€.

2/ Obecné zastupiteľstvo v Černíku

- s c h v a ľ u j e

Aby starosta obce Ľudovít Kuťka bol členom dozornej rady spoločnosti ČOV, s.r.o., so sídlom 941 06 Komjatice, Nádražná 97;

Hlasovanie poslancov OZ Černík:

Počet poslancov: 7

Počet prítomných poslancov:6

Za:6

Proti:0

Zdržal sa:0

**13. Schválenie VZN č.1/2015, ktorým sa vydáva štatút obce**

Štatút bol prerokovaný poslancami OZ a tvorí prílohu k zápisnici.

Prijatie

 Všeobecné záväzného nariadenia číslo 1/2015, ktorým sa vydáva štatút obce

Obecné zastupiteľstvo

- S c h v a ľ u j e

Všeobecne záväzné nariadenie číslo1/2015, ktorým sa vydáva štatút obce.

Hlasovanie poslancov OZ Černík:

Počet poslancov:7

Počet prítomných poslancov:6

Za:6

Proti:0

Zdržal sa:0

Nehlasoval:0

**14. Schválenie VZN č.2/2015 o podmienkach poskytovania dotácií z prostriedkov obcí**

VZN bolo prerokované poslancami OZ a tvorí prílohu k zápisnici

Prijatie

Všeobecne záväzného nariadenia číslo 2/2015 o podmienkach poskytovania dotácií z prostriedkov obce.

Obecné zastupiteľstvo

- s c h v a ľ u j e

Všeobecne záväzné nariadenie číslo 2/2015 o podmienkach poskytovania dotácií z prostriedkov obce

Hlasovanie poslancov OZ Černík:

Počet poslancov: 7

Počet prítomných poslancov:6

Za:6

Proti:0

Zdržal sa:0

Nehlasoval:0

**15. Schválenie VZN č.3/2015, ktorým sa schvaľujú zásady hospodárenia s majetkom obce**

VZN bolo prerokované poslancami OZ a tvorí prílohu k zápisnici

 Prijatie

Všeobecne záväzného nariadenia číslo 3/2015, ktorým sa schvaľujú zásady hospodárenia s majetkom obce.

Obecné zastupiteľstvo

- s c h v a ľ u j e

Všeobecne záväzné nariadenie číslo 3/2015, ktorým sa schvaľujú zásady hospodárenia s majetkom obce

Hlasovanie poslancov OZ Černík:

Počet poslancov: 7

Počet prítomných poslancov:6

Za:6

Proti:0

Zdržal sa:0

Nehlasoval:0

**16. Schválenie VZN č.4/20158 o dani z nehnuteľnosti**

VZN bolo prerokované poslancami OZ a tvorí prílohu k zápisnici

 Prijatie

Všeobecne záväzného nariadenia číslo 4/2015 o dani z nehnuteľnosti

Obecné zastupiteľstvo

- s c h v a ľ u j e

Všeobecne záväzné nariadenie číslo 4/2015 o dani z nehnuteľnosti

Hlasovanie poslancov OZ Černík:

Počet poslancov: 7

Počet prítomných poslancov:6

Za:6

Proti:0

Zdržal sa:0

Nehlasoval:0

**17. Schválenie VZN č.5/2015 o miestnych daniach**

VZN bolo prerokované poslancami OZ a tvorí prílohu k zápisnici

 Prijatie

Všeobecne záväzného nariadenia číslo 5/2015 o miestnych daniach

Obecné zastupiteľstvo

- s c h v a ľ u j e

Všeobecne záväzné nariadenie číslo 5/2015 o miestnych daniach

Hlasovanie poslancov OZ Černík:

Počet poslancov: 7

Počet prítomných poslancov:6

Za:6

Proti:0

Zdržal sa:0

Nehlasoval:0

**18. Schválenie VZN č.6/2015 o umiestňovaní volebných plagátov na území obce**

VZN bolo prerokované poslancami OZ a tvorí prílohu k zápisnici

 Prijatie

Všeobecne záväzného nariadenia číslo 6/2015 o umiestňovaní volebných plagátov na území obce

Obecné zastupiteľstvo

- s c h v a ľ u j e

Všeobecne záväzné nariadenie číslo 6/2015 o umiestňovaní volebných plagátov na území obce

Hlasovanie poslancov OZ Černík:

Počet poslancov:7

Počet prítomných poslancov:6

Za:6

Proti:0

Zdržal sa:0

Nehlasoval:0

**19. Schválenie VZN č.7/2015 o verejnej kanalizácii a odvádzaní odpadových vôd verejnou kanalizačnou sieťou**

VZN bolo prerokované poslancami OZ a tvorí prílohu k zápisnici

 Prijatie

Všeobecne záväzného nariadenia číslo 7/2015 o verejnej kanalizácii a odvádzaní odpadových vôd verejnou kanalizačnou sieťou

Obecné zastupiteľstvo

- s ch v a ľ u j e

Všeobecne záväzné nariadenie číslo 7/2015 o verejnej kanalizácii a odvádzaní odpadových vôd verejnou kanalizačnou sieťou

Hlasovanie poslancov OZ Černík:

Počet poslancov: 7

Počet prítomných poslancov:6

Za:6

Proti:0

Zdržal sa:0

Nehlasoval:0

**20. Schválenie VZN č.8/2015 o miestnom poplatku za komunálne odpady a drobné stavebné odpady**

VZN bolo prerokované poslancami OZ a tvorí prílohu k zápisnici

 Prijatie

Všeobecne záväzného nariadenia číslo 8/2015 o miestnom poplatku za komunálne odpady a drobné stavebné odpady

Obecné zastupiteľstvo

- s c h v a ľ u j e

Všeobecne záväzné nariadenie číslo 8/2015 o miestnom poplatku za komunálne odpady a drobné stavebné odpady

Hlasovanie poslancov OZ Černík:

Počet poslancov: 7

Počet prítomných poslancov:6

Za:6

Proti:0

Zdržal sa:0

Nehlasoval:0

**21. Schválenie PHSR na roky 2016-2023**

PHSR bol zverejnený v požadovanom rozsahu, taktiež bol prerokovaný poslancami OZ na pracovnej porade a dnes bol poslancami odsúhlasený.

 **Uznesenie číslo IX/10/11122015**

 **K schváleniu PHSR**

Obecné zastupiteľstvo

- s c h v a ľ u j e

PHSR na roky 2016-2023

Hlasovanie poslancov OZ Černík:

Počet poslancov: 7

Počet prítomných poslancov: 6

Za: 6

Proti: 0

Zdržal sa: 0

Nehlasoval: 0

**22. Schválenie rozpočtu pre rok 2016 a výhľadového pre roky 2017 a 2018**

Rozpočet pre rok 2016 a výhľadový rozpočet pre roky 2017 a 2018 bol prerokovaný poslancami OZ na poradách a tvorí prílohu zápisnice

**Uznesenie číslo IX/11/11122015**

Obecné zastupiteľstvo

- s c h v a ľ u j e

Rozpočet bez programovej štruktúry na rok 2016

- berie na vedomie

Viacročný rozpočet bez programovej štruktúry na roky 2017-2018.

Hlasovanie poslancov OZ Černík:

Počet poslancov: 7

Počet prítomných poslancov:6

Za:6

Proti:0

Zdržal sa:0

Nehlasoval:0

 **23. Diskusia**

V diskusii vystúpil pán Marián Mihalovič a informoval sa, prečo sme schválili VZN o miestnom poplatku a drobnom stavebnom odpade. On má vedomosť, že drobný stavebný odpad má obec povinnosť likvidovať bez poplatku. Starosta obce ho informoval, že je v platnosti nový zákon o odpadoch a drobný stavebný odpad sa spoplatňuje.Keďže všetky body boli podrobne prerokované na pracovných poradách, v diskusii už nik nevystúpil a starosta obce diskusiu uzavrel.

**24. Záver**

V závere starosta obce poďakoval všetkým, ktorí sa pričinili o zveľadenie a napredovanie obce. Poďakoval riaditeľke MŠ pani Marte Zradulovej za jej obetavú prácu a aktivitu počas svojho voľna, ako aj za prípravu detí pre Jasličkovú pobožnosť.

Poďakoval prítomným za účasť, poprial príjemné prežitie víkendu, vianočných sviatkov a prianím všetkého dobrého v Novom roku zasadnutie OZ ukončil.

V Černíku 11.12.2015

Zapísala: Katarína Rajčanová

Overovatelia zápisnice: Ľubica Hačková

 Peter Kozár